钦定古今图书集成/方舆汇编/职方典/第1513卷 > 永北府风俗考 府志
## 钦定古今图书集成/方舆汇编/职方典/第1513卷 > 永北府风俗考 府志

康熙二十六年，裁卫归州，军民合一。既无里甲，概系各省流寓及调卫军馀，军悍民刁，奸顽难治。

土府，西番，么、些二种，性最悍暴，随畜迁徙，居山腰，以板覆屋。俗皆披毡，暑热不去。通“汉语者百中无二。头戴喜鹊窝帽，男辫发向上，女辫发向下。” 而西番喜食生肉，婚不由父母媒妁，随其所欲，自行野合。男女殁，俱赴火化，弃不掩埋。每年以松枝置屋上祭祀。男子绞索货换，女人缉麻纺线，不习别工。